ChriZelo Self-Catering Overnight Unit | LekkeSlaap
Vanaf R750 per nag(plek vir 5)
ChriZelo Self-Catering Unit is in Upington en bied gehalteverblyf vir 'n klein gesin, paartjie of sakereisiger. Dit is naby die Kalahari Mall en Hoërskool Duineveld, en is stapafstand vanaf die Medi-Clinic, fisioterapeut, spesialiste en tandarts, asook die Village Shop.
Die woonstel is op 'n residensiële eiendom geleë en het 1 slaapkamer, 1 badkamer, 'n leefarea en 'n kombuisie. Die eenheid bied slaapplek aan 2 volwassenes en 3 kinders. Die slaapkamer het 'n koningingrootte-bed en daar is 'n badkamer met 'n stort, toilet en 'n wasbak. Die slaapbank in die leefarea het 'n enkelbed bo en 'n dubbelbed onder.
Die kombuisie is met 'n yskas-vrieskas, mikrogolfoond, tweeplaatstofie, oondjie, koffie- en teemaakgeriewe, breekware en eetgerei toegerus.
Gaste kan ook gratis WiFi gebruik. Daar is TV met DStv Compact beskikbaar.
Daar is heerlike braaigeriewe en 'n privaat ingang met 'n omheinde tuin en grasperk wat veilige is vir kinders en troeteldiere. Troeteldiere word toegelaat indien vooraf gereël.